Mormolyce phyllodes

Mormolyce phyllodes er en av billene i delgruppen (underfamilien) fiolinbiller i familiegruppen løpebiller.

Utseende 
Mormolyce phyllodes er 8-10 cm lang og flat. Dekkvingene kan minne om kassen til en fiolin eller gitar, med hodet og brystskjoldet som gitarhals, fasettøynene som stemmeskruer.

Levevis 
Fiolinbillene lever i tropisk regnskog. De voksne billene kan man finne under bark eller mellom bladstilkene på planter i ananasfamilien (Bromeliaceae). Den flate kroppsformen gjør at de kan gjemme seg i ganske trange rom selv om de er så store. Det lange, smale hodet er til god hjelp når de undersøker barksprekker på jakt etter de små insektene de lever av.

De har forsvarskjertler som skiller ut illeluktende og noe etsende smørsyre.

Larvene lever i tunneler på undersiden av store kjuker som vokser på død ved.

Eksterne lenker 
 

Lebiinae
Biller formelt beskrevet i 1825
Dyr formelt beskrevet av Jacob Johann Hagenbach